ظلمت نیمروز

(جرمن: Sonnenfinsternis، لغوی معنی ) آسٹریا۔ مجارستان میں پیدا ہونے والے ناول نگار آرتھر کوئسلر کا ناول ہے جو پہلی مرتبہ 1940ء میں شائع ہوا۔ یہ ان کالی سب سے مشہور تخلیق مانی جاتی ہے۔ اس میں روباشوف نامی ایک قدیم بالشویک کی کہانی بیان کی گئی ہے، جو اسی حکومت کے خلاف بغاوت کے الزام میں گرفتار، قید اور مقدمے میں پیش ہوتا ہے جس کے قیام میں اس نے خود حصہ لیا تھا۔

ناول کا پس منظر 1938ء سے 1940ء کے درمیان ہے، یعنی عظیم تطہیر اور ماسکو کے مشہور مقدمات کے بعد کا دور۔ اگرچہ کہانی حقیقی واقعات پر مبنی ہے، لیکن ناول میں نہ روس اور نہ سوویت اتحاد کا براہِ راست ذکر آتا ہے۔ کردار اور ادارے عمومی اصطلاحات میں بیان کیے گئے ہیں؛ مثلاً سوویت حکومت کو محض  کہا گیا ہے اور نازی جرمنی کو ۔ جبکہ جوزف اسٹالن کو اشارۃً  کے نام سے پیش کیا گیا ہے جو ایک ہیبت ناک آمر کی علامت ہے۔

یہ ناول مصنف کی بالشیویت، اسٹالن ازم اور سوویت کمیونسٹ پارٹی کی نظریاتی پالیسیوں سے بد گمانی اور مایوسی کی عکاسی کرتا ہے، خاص طور پر دوسری جنگ عظیم کے آغاز پر۔

1998ء میں موڈرن لائبریری نے اس ناول کو بیسویں صدی کے سو بہترین انگریزی ناولوں کی فہرست میں آٹھویں نمبر پر رکھا حالانکہ کوئسلر نے اسے جرمن زبان میں تحریر کیا تھا۔ جرمن زبان میں لکھے گئے اس ناول کا اصل مسودہ تو تاحال گم ہے لیکن انگریزی ترجمہ ہی اس کی شہرت کا سبب بنا۔

حواشی

 حوالہ جات 

زمرہ:آرتھر کوئسلر کے ناول
زمرہ:انقلابیوں کے متعلق ناول
زمرہ:میکملن پبلشرز کی کتابیں
زمرہ:1938ء میں سیٹ فکشن
زمرہ:1940ء کے برطانوی ناول